CELEX: 32014R0902
Language: sk
Date: 2014-08-19 00:00:00
Title: Vykonávacie nariadenie Komisie (EÚ) č. 902/2014 z  19. augusta 2014 , ktorým sa mení nariadenie Rady (ES) č. 1415/2004, pokiaľ ide o úpravy maximálneho ročného rybolovného úsilia Spojeného kráľovstva pre určité rybolovné oblasti

20.8.2014   
            
            
               SK
            
            
               Úradný vestník Európskej únie
            
            
               L 245/1
            
         VYKONÁVACIE NARIADENIE KOMISIE (EÚ) č. 902/2014
   z 19. augusta 2014,
   ktorým sa mení nariadenie Rady (ES) č. 1415/2004, pokiaľ ide o úpravy maximálneho ročného rybolovného úsilia Spojeného kráľovstva pre určité rybolovné oblasti
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1954/2003 zo 4. novembra 2003 o riadení rybárskeho úsilia týkajúceho sa určitých rybolovných oblastí a zdrojov Spoločenstva (1), a najmä na jeho článok 12 ods. 1,
   keďže:
   
               (1)
            
            
               V nariadení (ES) č. 1954/2003 sa uvádza, že sa má prijať nariadenie, ktorým sa pre každý členský štát a pre každú oblasť a každé rybolovné pásmo v zmysle článkov 3 a 6 uvedeného nariadenia určí maximálne ročné rybárske úsilie. Nariadením Rady (ES) č. 1415/2004 (2) sa teda určilo maximálne ročné rybárske úsilie pre dané rybolovné oblasti a rybolovné pásma.
            
         
               (2)
            
            
               Podľa článku 12 ods. 1 nariadenia (ES) č. 1954/2003 Komisia môže na žiadosť členského štátu presunúť rybárske úsilie medzi oblasťami alebo divíziami, aby mal daný členský štát možnosť v plnej miere využiť svoje rybolovné možnosti.
            
         
               (3)
            
            
               Dňa 2. júna 2014 Spojené kráľovstvo požiadalo Komisiu o presun 30 000 kilowattdní z oblasti ICES VII na oblasť ICES VIII. Dňa 16. júna 2014 Spojené kráľovstvo predložilo ďalšie informácie o využívaní kvót a činnostiach plavidiel v oblasti ICES VIII. Na základe informácií, ktoré poskytlo Spojené kráľovstvo, je presun rybolovného úsilia medzi danými oblasťami opodstatnený.
            
         
               (4)
            
            
               Nariadenie (ES) č. 1415/2004 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,
            
         PRIJALA TOTO NARIADENIE:
   Článok 1
   Zmena nariadenia (ES) č. 1415/2004
   V prílohe I k nariadeniu (ES) č. 1415/2004 sa stĺpec, v ktorom je stanovené maximálne ročné rybárske úsilie pre demerzné druhy týkajúci sa Spojeného kráľovstva v tabuľke A „Demerzné druhy okrem tých, na ktoré sa vzťahuje nariadenie (ES) č. 2347/2002“, nahrádza takto:
   
               
                  Súhrn
               
            
            
               „50 021 901
            
         
               ICES V, VI
            
            
               24 017 229
            
         
               ICES VII
            
            
               25 756 266
            
         
               ICES VIII
            
            
               248 406
            
         
               ICES IX
            
            
               0
            
         
               ICES X
            
            
               0
            
         
               CECAF 34.1.1
            
            
               0
            
         
               CECAF 34.1.2
            
            
               0
            
         
               CECAF 34.2.0
            
            
               0“
            
         Článok 2
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. augusta 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 289, 7.11.2003, s. 1.
   
      (2)  Nariadenie Rady (ES) č. 1415/2004 z 19. júla 2004, ktorým sa určuje maximálne ročné rybárske úsilie pre určité rybolovné oblasti a rybolovné pásma (Ú. v. EÚ L 258, 5.8.2004, s. 1).